பண்டையகால தொண்டை மண்டலம்

தொண்டை மண்டலம் என்ற தொண்டைநாடு, தமிழ்நாட்டின் வடக்கே அமைந்துள்ள ஒரு வரலாற்று பகுதி ஆகும். இப்பகுதியிலுள்ள மாவட்டங்கள் பாரம்பரிய பல்லவ இராச்சியத்தின் ஒரு பகுதியாகும். தொண்டை மண்டலம் சங்ககால தமிழகத்தில் ஒரு பகுதியாக இருந்தது. தொண்டை மண்டலத்தில் எல்லைகள் தமிழ்நாட்டில் :- சென்னை, திருவள்ளூர், செங்கல்பட்டு, திருப்பத்தூர், இராணிப்பேட்டை, காஞ்சிபுரம், திருவண்ணாமலை, விழு‌ப்புர‌ம், கடலூர், கள்ளக்குறிச்சி மற்றும் புதுச்சேரி. மிகப்பெரிய தொண்டை மண்டலம் இவற்றை எல்லாம் உள்ளடக்கியது மற்றும் தொண்டை மண்டலத்தை விரிவுபடுத்தினால், ஆந்திரா பிரதேசத்தில் :- சித்தூர் மற்றும் திருப்பதி பகுதிகளும் இணையும்.

 வரலாறு
இருளர் அல்லது அரவர் எனப்படும் பழங்குடி தலைவர்களால் இப்பகுதி ஆரம்ப காலத்தில் ஆட்சி செய்யப்பட்டது. முதல் நூற்றாண்டில் இப்பகுதி சோழர்களின் ஆட்சியின் கீழ் வந்தது. தொண்டை நாட்டின் தலைநகரம் காஞ்சிபுரம் ஆகும். மூன்றாம் நூற்றாண்டில் தொண்டை நாடு இளந்திரையனால் ஆட்சி செய்யப்பட்டது. தொண்டைமான் என்ற பெயர் பெற்ற முதல் அரசரான இவரை, பி. டி. சீனிவாச ஐயங்கார், இளவரசனுடன் அடையாளப்படுத்துகிறார். ஆந்திரா மற்றும் வடதமிழகத்தை நான்கிலிருந்து ஒன்பதாம் நூற்றாண்டு வரை ஆட்சி செய்த இடைக்கால பல்லவர்களின் தலைநகரம் பண்டைய காஞ்சிபுரம் ஆகும். பண்டயகால அரசர் அதோண்டை தொண்டை நாட்டைக் கைப்பற்றி, திருசைலத்திலிருந்து வெள்ளாளர்களை கொண்டு வந்தார்.

பாலாறு ஆற்றின் பெருநிலத்தைச் சுற்றியும் மற்றும் வட காவேரி ஆற்றின் பெருநிலப்பகுதியும் தான் தொண்டை நாடு ஆகும். இரண்டாம் சோழ அரசரான ஆதித்யாவால் இது கைப்பற்றப்பட்டது. காஞ்சிபுரத்தின் பல்லவ அரசர்களை தோற்கடித்து, அனைத்து தொண்டை மண்டலத்தையும் சோழ எல்லைக்குள் கொண்டுவந்தார். தொண்டை நாடு என்பது ஆந்திராவின் சித்தூர் மற்றும் நெல்லூர் பகுதிகளை உள்ளடக்கியது..

 மேற்கோள்கள் 

பகுப்பு:வரலாறு
பகுப்பு:தமிழ்நாடு
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்